Imtella' Jannar 7, 2022 Ferħa bla temma għal Taljan ta' 83 sena li għadu jaħdem għax kulma għandu pensjoni ta' €630 fix-xahar. Francesco Ventresca, li jgħix fil-villaġġ ta' Sulmona, xtara biljett tal-lottu fejn nefaq €7.50 fuq 30 numru. Peress li jqum fl-4.00 a.m. biex ibigħ il-frott fuq il-monti jidħol jorqod kmieni u jara n-numri li jkunu telgħu l-għada. Meta fittex in-numri fuq ġurnal lokali tela' s-sema hekk kif ra li kien rebaħ €135 miljun. Madankollu, meta mar f'banka tal-lottu biex isarraf il-biljett, kien infurmat li n-numri fuq il-ġurnal kienu żbaljati u li fil-fatt ma kien rebaħ xejn. Ventresca qal li d-dispjaċir tiegħu kien għax mingħalih li issa seta' jħallas id-dejn u jieqaf jadem anke għax saħħtu mhux tajba. Huwa qed itella' u jniżżel jekk ikellimx avukat biex jitlob id-danni lill-ġurnal li żbalja n-numri.